《岷王制诗饯送行次西桥步韵呈复 其一》
明代·凌义渠

祥云片片逐征车，袖得葩章与锦书。千树浓阴垂午旭，一帘爽锦散秋墟。

剖圭恰值桐飘后，酌醴还深月出初。带有馀酣随梦绕，邮亭不拟赋离居。

作者简介：（1593—1644）明浙江乌程人，字骏甫。天启五年进士。崇祯时官给事中。居谏垣九年，建言颇多。迁山东布政使。入为大理卿。十七年，得帝死讯，自杀。有《凌忠介集》、《湘烟录》。